เรื่องร้องเรียน: 1.สำนักงานเขตลาดกระบังให้บริการ ทำบัตรประชาชนแค่ครึ่งวัน มารับคิวตอนบ่ายโมง  เจ้าหน้าที่แจ้งคิวเต็มแล้ว   วันนี้เสียเวลา ลางานมา 1 วัน  สรุปธุระไม่จบ   เจ้าหน้าที่แจ้งแนวทาง ว่าให้ไปทำที่อื่น (อันนี้คิดว่า ไม่สมควร)
การดำเนินการของเจ้าหน้าที่: ฝ่ายทะเบียน สำนักงานเขตลาดกระบังขอเรียนชี้แจงดังนี้        ฝ่ายทะเบียนให้บริการทำบัตรประจำตัวประชาชน วันละ 150 คิว แบ่งเป็นคิว walk in วันละ 120 คิว และคิวออนไลน์ วันละ 30 คิว ซึ่งในวันที่ผู้ร้องมาติดต่อได้ให้คิวครบตามจำนวน 120 คิวแล้ว ประกอบกับช่วงเวลา 13.00 น. ระบบการให้บริการประชาชนล่ม เข้าระบบไม่ได้            สำนักงานพัฒนารัฐบาลดิจิทัลได้ดำเนินการแก้ไขการเชื่อมต่อจากกรุงเทพมหานครไปกรมการปกครอง ใช้เวลาแก้ไขประมาณเกือบหนึ่งชั่วโมง ระบบจึงสามารถใช้ได้ จึงมิได้ให้คิวเพิ่ม เนื่องจากขณะนั้นไม่ทราบว่าส่วนกลางจะใช้เวลาแก้ไขนานเท่าใด สำนักงานเขตลาดกระบังจึงขออภัยในความไม่สะดวกมา ณ โอกาสนี้
ความเห็นของผู้แจ้ง: ขอชม เจ้าหน้าที่Fondue รับเรื่องเร็ว ประสานไว   แต่ไม่ได้ ชม สนง.เขตลาดกระบังนะคะ  /เพราะภาพที่เห็นมันยังเป็นลักษณะ ราชการยุคเก่า  ระบบเสียไม่แจ้งให้ประชาชน นั่งเดากันเอง จนต้องมีคนลุกถาม ถึงบอก
พื้นที่: แขวงลาดกระบัง เขตลาดกระบัง กรุงเทพมหานคร